ΚΑΝΟΝΙΣΜΟΣ (ΕΟΚ) αριθ. 713/92 ΤΗΣ ΕΠΙΤΡΟΠΗΣ της 20ής Μαρτίου 1992 περί καθορισμού ορίων εντός των οποίων δύναται να γίνει αποδεκτή η αίτηση που υποβλήθηκε το Μάρτιο του 1992 για άδειες εισαγωγής αυγών και κρέατος πουλερικών βάσει του καθεστώτος που προβλέπεται από τις ενδιάμεσες συμφωνίες, τις οποίες συνήψε η Κοινότητα με τη Δημοκρατία της Πολωνίας, τη Δημοκρατία της Ουγγαρίας και την Τσεχική και Σλοβακική Ομοσπονδιακή Δημοκρατία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 579/92 της Επιτροπής της 5ης Μαρτίου 1992 περί καθορισμού λεπτομερών κανόνων για την εφαρμογή, στον τομέα των αυγών και του κρέατος πουλερικών, του καθεστώτος που προβλέπεται από τις ενδιάμεσες συμφωνίες που συνήψε η Κοινότητα με τη Δημοκρατία της Πολωνίας, τη Δημοκρατία της Ουγγαρίας και την Τσεχική και Σλοβακική Ομοσπονδιακή Δημοκρατία (1), και ιδίως το άρθρο 4 παράγραφος 5,

Εκτιμώντας:

ότι οι αιτήσεις για άδειες εισαγωγής που υποβάλλονται βάσει του εν λόγω κανονισμού αφορούν συνολικές ποσότητες μεγαλύτερες εκείνων που είναι διαθέσιμες βάσει του άρθρου 2 και που αφορούν προϊόντα που υπάγονται στους κωδικούς της ομάδας 1, 2, 12 και 19 του εν λόγω κανονισμού-

ότι, για να εξασφαλιστεί η δίκαιη κατανομή των ποσοτήτων αυτών, οι ποσότητες που τελικά θα εγκριθούν θα πρέπει να μειωθούν κατά ένα καθορισμένο ποσοστό,

ότι οι αιτήσεις που υποβλήθηκαν για προϊόντα που υπάγονται στους αριθμούς ομάδας 4, 5, 6, 7, 8, 9, 10, 11, 14, 15, 16, 17, 18, 21, 22, 23, 24, 25, 26 και 27 του κανονισμού (ΕΟΚ) αριθ. 579/92 αφορούν ποσότητες μικρότερες εκείνων, των οποίων επιτρέπεται η εισαγωγή- ότι οι εν λόγω αιτήσεις δύνανται, επομένως να ικανοποιηθούν πλήρως-

ότι το άρθρο 4 παράγραφος 5 του κανονισμού (ΕΟΚ) αριθ. 579/92 προβλέπει ότι αν η συνολική ποσότητα, των οποίων αφορούν οι υποβληθείσες αιτήσεις, είναι μικρότερη από τη διαθέσιμη, η Επιτροπή υπολογίζει το υπόλοιπο της ποσότητας, το οποίο προστίθεται στην ποσότητα που είναι διαθέσιμη για την επόμενη περίοδο- ότι η διαθέσιμη ποσότητα, για τη δεύτερη περίδο από 1ης Ιουλίου έως 30 Σεπτεμβρίου 1992, των προϊόντων που υπάγονται στους αριθμούς ομάδας 4, 5, 6, 7, 8, 9, 10, 11, 14, 15, 16, 17, 18, 21, 22, 23, 24, 25, 26 και 27 του κανονισμού (ΕΟΚ) αριθ. 579/92 θα έπρεπε συνεπώς, να καθοριστεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις αδειών εισαγωγής που υποβάλλονται για την περίοδο από 1ης Μαρτίου έως 30 Ιουνίου 1992 βάσει του κανονισμού (ΕΟΚ) αριθ. 579/92 θα γίνουν αποδεκτές σύμφωνα με όσα προβλέπονται στο παράρτημα Ι.

2. Κατά την διάρκεια των δέκα πρώτων ημερών της περιόδου από 1ης Ιουλίου έως 30 Σεπτεμβρίου 1992, οι αιτήσεις αδιεών εισαγωγής για τις συνολικές ποσότητες που αναφέρονται στο παράρτημα ΙΙ πρέπει να υποβάλλονται σύμφωνα με το παράρτημα ΙΙ.

Άρθρο 2

Ο παρών κανονισμός τίθεται σε ισχύ στις 23 Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Μαρτίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 62 της 7. 3. 1992, σ. 15.

ΠΑΡΑΡΤΗΜΑ Ι

Αριθμός ομάδας Ποσοστό έγκρισης υποβληθεισών αδειών εισαγωγής 1 10,5 2 16,4 4 100,0 5 100,0 6 100,0 7 100,0 8 100,0 9 100,0 10 100,0 11 100,0 12 15,1 14 100,0 15 100,0 16 100,0 17 100,0 18 100,0 19 21,2 21 100,0 22 100,0 23 100,0 24 100,0 25 100,0 26 100,0 27 100,0

ΠΑΡΑΡΤΗΜΑ ΙΙ

(σε τόνους)

Ομάδα Συνολική διαθέσιμη ποσότητα για την τρίτη περίοδο 1 217,7 2 169,8 4 3 620,0 5 1 649,8 6 1 919,4 7 1 026,5 8 875,0 9 575,0 10 612,5 11 122,5 12 326,0 14 1 458,1 15 2 041,9 16 583,1 17 641,9 18 93,1 19 104,5 21 1 164,0 22 602,9 23 1 189,0 24 291,9 25 2 940,6 26 186,9 27 1 254,4